Lourdes Muñoz

**Lourdes Muñoz Santamaría** (Bartzelona, Katalunia, 1969ko abenduaren 15a) bartzelonar politikaria eta ingeniaria da, eremu publikoan eta sozialean datu irekien teknologia (*open data*) aplikatzen espezialista. Aitzindaria izan zen Espainiako blogosfera politikoan. Barcelona Open Data (2016) ekimenaren zuzendarikidea eta sortzailea da. Kataluniako Dones Xarxan emakumeen sareko lehendakaria ere bada  (2004). 2012an, Kataluniako Alderdi Sozialistaren *Partido abierto y transparencia/Partidu irekia eta gardentasuna* proiektua bultzatu zuen. Shealeader (2018) sortu zuen. 2022an, Kataluniako Emakume Kazetarien Elkarteak saritu zuen feminismoari buruz egindako lana. 1999tik 2015era bitartean, Espainiako VI., VII., VIII., IX. eta X. legegintzaldietan diputatu izan da Bartzelonako probintzian, Kataluniako Sozialisten Alderdian, non industria, ekonomia, berrikuntza eta berdintasun batzordeetako kidea izan baitzen. Informazioaren Gizarte eta Open Datari buruzko lanaz gain, Emakumearen Eskubideen eta Aukera Berdintasunaren Batzorde Mistoan parte hartzeagatik eta prostituzioari buruzko ponentzian parte hartzeagatik nabarmendu zen. 

## Biografia 
Oso gaztetatik, ikasketak, lana eta konpromiso soziala bateratu zituen. Hamabost urterekin, 1984an, hasi zen eta Kataluniako Sozialisten Alderdian 1989az geroztik, eta hainbat erantzukizun-kargu hartu zituen.

Funtsezkoa izan da Kataluniako Unibertsitate Irekian (2010-2011) Kudeaketa Informatikako Ingeniari Tekniko gisa (Kataluniako Unibertsitate Politeknikoa) eta Informazioaren eta Ezagutzaren Gizarteko (IKS) unibertsitate-master gisa duen prestakuntza. Kudeaketa-analista gisa lan egin zuen 1999ra arte, eta Bartzelonako Udalean sartu zen Les Corts barrutiko kontseilari tekniko gisa. 2001ean, Bartzelonako Udaleko Emakumearen zinegotzi gisa, zenbait ekimen bultzatu zituen emakumeek teknologien erabilera sustatzeko.

Aitzindaria izan zen Espainiako blogosfera politikoan, eta 2.0 webak politikaren eta herritarren arteko lotura hobetzeko eta gardentasunean aurrera egiteko dituen aukerak gehitu zituen. 2005eko irailean zabaldu zuen bloga, New Orleanseko Katrina urakanak harrapatuta geratu zenean izandako esperientzia azaltzeko. 2016. urtean Euncet Business Schooleko Open Data Masterreko Barcelona Open Datay Ekimenaren sortzaileetako bat izan zen.

Konpromiso politikoa eta konpromiso feminista elkarrekin izan ditu beti. Montserrat Boix kazetariarekin eta Gemma Lienas idazlearekin batera sortu zuen *Dones en Xarxa* Kataluniako berdintasunaren aldeko sarea. Xarxa 2004an sortua, eta egun presidentea da.

2018an, "Sheleader" lineako plataformaren sortzaileetako bat izan zen. Plataforma horrek ezagutzaren transmisioa eta emakumeek eremu profesionalean, pertsonalean eta kolektiboan duten lidergoa sustatzen ditu.

### Ibilbide politikoa 
1984an hasi zen militatzen JSCn (Kataluniako Gazte Sozialista) eta 1989an Kataluniako Sozialisten Alderdian. 1991n ekin zion Bartzelonako Udaleko Les Corts Barrutiko kontseilari-lanari. 1993an PSCko lehen emakume idazkaria izan zen eta urte horretatik aurrera PSCko Kontseilu Nazionaleko kidea. PSCko Batzorde Betearazle Nazionaleko kidea izan zen, 2000. urtetik 2008. urtera bitartean Emakumeen Politiken Idazkaritzaren ardurapean.

### Ibilbide instituzionala 
2001etik 2003ra Bartzelonako Udaleko Emakumearen zinegotzi izan zen, eta genero-indarkeriaren aurka borrokatzeko udal-zerbitzuak sortzeko lan nabarmena egin zuen eta emakumeak teknologien erabileran sartzeko ere bai.

Bartzelonako probintzian diputatu izan zen Diputatuen Kongresuan, 2002ko azarotik 2011ra etenik gabe. Bere ibilbide parlamentarioan, bozeramaile sozialista izan zen Industria, Turismo eta Merkataritza Batzordean, eta bereziki Teknologia eta Informazioaren Gizartearen garapena eta Software Librearen aldeko apustua landu zituen. Konpromiso hori Ezagutza Librearen Focus Sariarekin (2010) aintzatetsi zen, Software Librearen erreferentziazko politikari gisa.

Baita Berdintasun Batzordean egindako lana ere. Espainiako prostituzioaren egoerari buruzko ponentzian parte hartu zuen, hiru urteko lanaren ondoren, 2007an onartua izan zen.

2011ko azaroaren 20ko hauteskunde orokorretan ez zen berriz hautatua izan. Zerrendako 13. postuan egon zen Bartzelonan, baina bere alderdiak 10 eserleku besterik ez zituen lortu.

2012ko otsailean egin zen Bartzelonako PSCren Kongresuan, Bartzelonako PSCren Antolakuntza Idazkaritza bere gain hartu zuen *Partido Abierto y transparencia/Alderdi Irekia eta gardentasuna* proiektua. Halaber,  2015eko udal hauteskundeetan Bartzelonako Alkatetzarako hautagai Jaume Collboni izateko hautatu zen eta lehen mailako teknikarien batzordea koordinatu zuen.

2014ko ekainean, Diputatuen Kongresura itzuli zen, Albert Soler ordezkatu zuen, FC Bartzelonako Kirol Harreman Instituzionalen zuzendaritza hartu baitzuen. Ekonomia eta Ogasun Batzordearen alboko bozeramaile lana hartu zuen, Industria Batzordeko kidea eta Emakumearen Eskubideen eta Aukera Berdintasunaren Batzorde Mistoko kidea ere izen zen.

### *Barcelona Open Data* ekimena 
2016. urtean hasi zen *Barcelona Iniciativa Open Data* proiektua, Bartzelonako Open Data Institutuko nodoa, eta haren sortzaileetako bat eta zuzendarikidea da. Esparru horretan, zenbait proiektu koordinatzen ditu datuak teknologia eremu publikoan eta sozialean aplikatzeko; berrikuntza publikoko prozesuak, datu irekiak erabilita. Prestakuntza lanak ere egiten ditu.

#### Data x Women 
[thumb|Emakumeen aurkako indarkeriaren erronkak, teknologiak eta haiei ekitea. Lourdes Muñoz. [Radiotelevisión Española|RTVEko Berdintasun Behatokia|260x260px]]
Muñozek askotan adierazi du kezkatuta dagoela datu-teknologiaren arloan genero-ikuspegirik ez egoteagatik. 2018an, *Barcelona Open Data* ekimeneko *Data x Women* konpainiarekin, emakumeen aurkako indarkeriari buruzko datuak aztertzeko proiektua garatu zuen. Ondoren, beste proiektu batzuen artean, Santa Coloma de Gramenet-eko Udalarekin lankidetzan, *DataLab La Ciba* genero- eta datu-behatoki irekia garatu du. Bertan, gizarte-berrikuntzako proiektuak gauzatzen dira, genero-ikuspegia duten datu irekiak eta emakumeen eskubideei buruzko datu irekiak erabiliz; besteak beste, sexu-salerosketari eta prostituzioari buruzko datuak, pandemiak emakumeengan izan duen eragina eta emakumeak lan eremuan... 2022an Associació de Dones Periodistes de Catalunya/ Kataluniako Emakume Kazetarien Elkarteak saritu egin zuen Muñozek egindako emakumeen datuen lana.

2023ko azaroan, “*Adimen artifiziala eta emakumeen aurkako indarkeria: sexu-indarkeria teknologiaren bidez birdimentsionatzea*” hitzaldia eman zuen RTVEko Irrati-Telebista Espainiarraren Berdintasun Behatokiak antolatutako sexu-indarkeriari buruzko jardunaldietan.

## Sariak eta aintzatespenak 
* 2010 Ezagutza Librearen Focus saria, software librearen erreferentziazko politikari gisa.
* 2022 "Datu integratzaileen tratamendurako praktika onak" saria. Komunikazio ez-sexista sariak, Dones Periodistes de Catalunya elkarteak emana. 

## Iruditegia 

Fitxategi:Ane Legorburu eta Lourdes Muñoz, Pello Errota ikastetxeko irakasleak (97-268).jpg|Ane Legorburu eta Lourdes Muñoz, Pello Errota ikastetxeko irakasleak, 1997
Fitxategi:Presentación del libro «La Blogosfera Hispana» (134229461).jpg|Lourdes Muñoz *La Blogosfera Hispana: pioneros de la cultura digital* liburua aurkezten, 2006.04.24
Fitxategi:Lourdes Muñoz y Ester Bonet en el Espacio Viquidones - Wikimujeres de la Pompeu Fabra.jpg|Lourdes Muñoz eta Ester Bonet, Viquidones-Wikimujeres gunearen inaugurazioan, 2016.05.24
Fitxategi:Inauguració espai Viquidones-Wikimujeres a la UPF - Arribada.jpg|Viquidones-Wikimujeres UPF gunearen inaugurazioan.  Ester Bonet, Montserrat Boix, Lourdes Muñoz, Tania Verge, Montserrat Moreno, Genoveva Sastre eta Roser Font, 2016.05.24.
Fitxategi:Arribada - Inauguració espai Viquidones-Wikimujeres a la UPF. Maig de 2016.jpg|Viquidones-Wikimujeres gunearen inaugurazioan (ezkerretik Ester Bonet, Lourdes Muñoz, Montserrat Moreno, Genoveva Sastre eta Roser Font), 2016.05.24
Fitxategi:Juan Tomás García Molina y Lourdes Muñoz.jpg|Lourdes Muñoz eta Juantomás García Iniciativas Open Data-k Madrileko Medialab Pradon antolatutako *Nuestros datos/Gure Datuak* jardunaldian, 2018.02.14

## Erreferentziak 
## Kanpo estekak